CELEX: 62013CN0603
Language: da
Date: 2013-11-22 00:00:00
Title: Sag C-603/13 P: Appel iværksat den 22. november 2013 af Galp Energia España, SA, Petróleos de Portual (Petrogal), SA og Galp Energia, SGPS, SA til prøvelse af dom afsagt af Retten (Ottende Afdeling) den 16. september 2013 i sag T-462/07, Galp Energia España, SA, Petróleos de Portual (Petrogal), SA og Galp Energia, SGPS, SA mod Europa-Kommissionen

25.1.2014   
            
            
               DA
            
            
               Den Europæiske Unions Tidende
            
            
               C 24/12
            
         Appel iværksat den 22. november 2013 af Galp Energia España, SA, Petróleos de Portual (Petrogal), SA og Galp Energia, SGPS, SA til prøvelse af dom afsagt af Retten (Ottende Afdeling) den 16. september 2013 i sag T-462/07, Galp Energia España, SA, Petróleos de Portual (Petrogal), SA og Galp Energia, SGPS, SA mod Europa-Kommissionen
   (Sag C-603/13 P)
   2014/C 24/23
   Processprog: engelsk
   
      Parter
   
   
      Appellanter: Galp Energia España, SA, Petróleos de Portual (Petrogal), SA og Galp Energia, SGPS, SA (ved advokat M. Slotboom)
   
      Den anden part i appelsagen: Europa-Kommissionen
   
      Appellanterne har nedlagt følgende påstande
   
   
               —
            
            
               Rettens dom ophæves i overensstemmelse med de anbringender, der er fremsat i denne appel, og/eller beslutningens artikel 1, 2 og 3 annulleres, for så vidt som den vedrører appellanterne, og/eller beslutningens artikel 2 ophæves, i det omfang appellanterne er blevet pålagt en bøde, eller den bøde, der er blevet pålagt appellanterne ved beslutningens artikel 2, nedsættes.
            
         
               —
            
            
               Rettens dom ophæves, og sagen hjemvises til Retten med henblik på, at denne træffer afgørelse om sagens realitet i lyset af Domstolens udtalelser.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Appellanterne har gjort gældende, at den appellerede dom bør ophæves af følgende grunde:
   
                
            
            
               Retten anvendte artikel 81, stk. 1, EF forkert, fordrejede bevismateriale, undlod at overholde procedurereglerne om bevisbedømmelse og tilsidesatte det generelle princip om uskyldsformodning som sikret ved artikel 48 i chartret om grundlæggende rettigheder ved at lægge til grund, at Kommissionen ikke kan anses for uretmæssigt at have fundet, at appellanterne deltog i priskoordinering »indtil 2002«. Endvidere undlod Retten at give en tilstrækkelig begrundelse for denne afgørelse.
            
         
                
            
            
               Retten anvendte artikel 81, stk. 1, EF forkert, fordrejede bevismateriale og undlod at overholde procedurereglerne om bevisbedømmelse, og tilsidesatte herunder princippet om »ne ultra petita« samt retten til en retfærdig rettergang og retten til et forsvar (retten til at blive hørt) ved at lægge til grund, at appellanterne kan holdes ansvarlige i henseende til kontrolsystemet og erstatningsordningen, og at der derfor ikke er behov for at afpasse bødens grundbeløb.
            
         
                
            
            
               Retten tilsidesatte appellanternes grundlæggende ret til at få deres sag behandlet inden for en rimelig frist.